རྒྱལ་སྤྱིའི་སྤྱི་ཚོགས་ཀྱིས་དོ་སྣང་ཆེར་མེད་པ་དེ་རྒྱ་གཞུང་གིས་རྒྱལ་སྤྱིའི་རང་དབང་ཅན་གྱི་གསར་འགྱུར་སྨྱན་བྱད་རིགས་དང་མི་སྣ་བོད་དུ་འགྲོ་རྒྱུར་བཀག་འགོག་བྱས་པ་དེ་རྒྱུ་རྐྱེན་གཅིག་ཡིན་རྒྱུ་རེད།ཡིན་ན་ཡང་གལ་ཆེ་ཤོས་དེ་བོད་གཞུང་གི་ལངས་ཕྱོགས་དང་འབྲེལ་བ་ཆེན་པོ་ཡོད།བོད་གཞུང་གིས་རྒྱ་ནག་གི་རྩ་ཁྲིམས་སྒྲོམ་གཞིའི་ནང་ཆེས་མཐོའི་རང་སྐྱོང་གི་རེ་འདུན་བཏོན་པ་དེས་བོད་དོན་དེ་རྒྱ་ནག་ནང་ཁུལ་ལམ་ཡང་ན་ནང་སྲིད་དུ་གྱུར་ཡོད་པས།ཕྱིའི་རྒྱལ་ཁབ་ཚོར་བཤད་མ་བདེ་བ་དང་ཅི་བྱེད་འདི་བྱེད་མི་ཤེས་པའི་གནས་སུ་བསྐྱལ་ཡོད།